Hans Tavsens park ligger mellom Hans Tavsens Gade i sydvest og Assistens Kirkegård i nordøst, med Jagtvej i nordvest. Parken har et areal på 2,9 hektar og er avlang. Parken ble anlagt i 1907–1908 på en nedlagt del av Assistens Kirkegård. Parken ble fredet i 1966. I perioden 1995 til 1997 gjennomgikk den en omfattende renovering. Hans Tavsens park var Københavns første egentlige brukspark og er fortsatt i flittig bruk blant bydelens innbyggere. I parken finnes skulpturer, ballbaner, griller satt opp av kommunen, minigolf og klatrevegger.